## Pirkimo sąlygų 3 priedas „Tiekėjų kvalifikacijos reikalavimai ir reikalaujami energijos vartojimo efektyvumo ir (arba) aplinkos apsaugos ir (arba) socialiniai kriterijai“

Tiekėjų kvalifikacijos reikalavimai ir reikalaujami energijos vartojimo efektyvumo ir (arba) aplinkos apsaugos ir (arba) socialiniai kriterijai

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, visi ūkio subjektų grupės nariai turi atitikti 1 lentelėje 1 punkte nustatytą reikalavimą ir bent vienas ūkio subjektų grupės narys arba visi ūkio subjektų grupės nariai kartu turi atitikti 1 lentelėje 2 punkte nustatytus reikalavimus.
3. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus, jie privalo prisiimti solidarią atsakomybę už sutarties įvykdymą.
4. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą. Perkančioji organizacija, veikianti gynybos srityje ar valdanti ypatingos svarbos informacinę infrastruktūrą, ar veikianti srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, atlikdama pirkimą, susijusį su nacionaliniu saugumu, taip pat gali laikyti, kad tiekėjas turi interesų konfliktą, galintį neigiamai paveikti sutarties vykdymą, jeigu turi informacijos, kad tiekėjas ir jo pasitelkiami subtiekėjai turi interesų, galinčių kelti grėsmę nacionaliniam saugumui.
5. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.

1 lentelė

|  |  |  |
| --- | --- | --- |
| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai** |
| 1. | **Tiekėjas, tiekėjų grupės partneriai, ūkio subjektai, kurių pajėgumais remiamasi ir jų pasitelkiami subtiekėjai ar kontroliuojantis asmuo neturi interesų, galinčių kelti grėsmę nacionaliniam saugumui.**  Draudžiama Pirkime dalyvauti tiekėjams, jų subtiekėjams ar ūkio subjektams, kurių pajėgumais remiamasi, kurie patys ar juos kontroliuojantys asmenys - yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose. | 1. Nacionalinio saugumo atitikties reikalavimų deklaracija pagal formą nustatytą Pirkimo sąlygų 10 priede. Teikiama kartu su pasiūlymu. 2. Perkančioji organizacija iš ekonomiškai naudingiausią pasiūlymą pateikusio tiekėjo prašys pateikti vieną ar kelis šiuos dokumentus (arba atitinkamus valstybės narės ar trečiosios šalies dokumentus, ar kitus Perkančiajai organizacijai priimtinus dokumentus):  * **jeigu tiekėjas, jo subtiekėjas, ūkio subjektas, kurio pajėgumais remiamasi, ar juos kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas;** * **jeigu tiekėjas, jo subtiekėjas, ūkio subjektas, kurio pajėgumais remiamasi, ar juos kontroliuojantis asmuo yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą.** * Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip **likus 3 mėnesiams** iki tos dienos, kurią perkančiosios organizacijos prašymu tiekėjas turi pateikti dokumentus. |
| 2. | Tiekėjas pirkimo sutarties vykdymui turi turėti (arba gali pasitelkti) kvalifikuotus už pirkimo sutarties vykdymą atsakingus specialistus. Specialistai turi atitikti žemiau nurodytus kvalifikacijos reikalavimus.  Pastaba: Tas pats specialistas gali vykdyti tiek projektų valdymo specialisto tiek ir spausdinimo įrangos diegimo, aptarnavimo ir remonto specialisto funkcijas, jei jo kvalifikacija atitinka abiejų pozicijų specialistams keliamus reikalavimus. | * + - 1. Siūlomų specialistų sąrašas, kuriame turi būti nurodyti siūlomų specialistų vardai, pavardės ir jiems priskiriama (-os) pozicija (- jos) (pagal konkurso sąlygų 13 priede pateiktą formą);   b) Tuo atveju, jei dėl atitikties šiame punkte nustatytiems reikalavimams tiekėjo pasitelkiamas (-i) specialistas (-ai) pasiūlymo pateikimo metu dar nėra tiekėjo darbuotojas (-ai), tačiau jei pasiūlymas bus pripažintas laimėjusiu, tiekėjas ketina šį (šiuos) specialistą (-us) įdarbinti (pasitelkiamas (-i) kvazisubtiekėjas (-ai)), pateikiamas (-i) susitarimas (-ai), ketinimų protokolas (-ai), sutartis (-ys) ar kitas (-i) dokumentas (-i), sudarytas (-i) iki pasiūlymų pateikimo termino pabaigos, įrodantis (-ys), kad Pirkimo laimėjimo atveju siūlomas (-i) specialistas (-ai) sutinka įsidarbinti Tiekėjo įmonėje ir suteikti paslaugas, kurioms atlikti reikalinga jo (jų) kvalifikacija ir / ar kompetencija, o Tiekėjas įsipareigoja siūlomą (-us) specialistą (-us) įdarbinti savo įmonėje .  **Pastabos:**  *Pažymime, kad šis kvalifikacinis reikalavimas EBVPD formoje neišskiriamas kaip atskiras punktas. Tiekėjas atitikimą / neatitikimą šio punkto reikalavimui turės nurodyti EBVPD formos IV dalies „Atrankos kriterijai“ laukelyje a „Visų atrankos kriterijų bendra nuoroda“ pažymėdamas atitinkamą atsakymą „Taip“ arba „Ne“.* |
| 2.1. | Specialistas Nr. 1 (ne mažiau kaip 1 (vienas) specialistas) – **Projektų valdymo specialistas** privalo turėti:  1. darbo patirties bent 1 (viename) spausdinimo ar daugiafunkcinių įrenginių nuomos ir aptarnavimo paslaugų projekte, kurio metu buvo išnuomoti ir aptarnaujami ne mažiau kaip 70 įrenginių. | 1) Siūlomo specialisto gyvenimo aprašymas (CV), parengtas pagal pirkimo sąlygų 14 priede pateiktą formą.  Perkančioji organizacija, siekdama patikrinti CV pateiktą informaciją, pasilieka sau teisę: 1) reikalauti reikiamą patirtį įrodyti užsakovų pažymomis ar kitais įrodančiais dokumentais, pagal kuriuos būtų galima įsitikinti specialisto atitikimu keliamiems reikalavimams, arba 2) be išankstinio įspėjimo susisiekti su CV nurodytu užsakovu siekiant įsitikinti specialisto atitikimu keliamiems reikalavimams. |
| 2.2. | Ekspertas Nr. 2 – **Spausdinimo įrangos diegimo, aptarnavimo ir remonto specialistas** privalo turėti:  1. ne mažesnę kaip 12 (dvylikos) mėnesių[[1]](#footnote-1) darbo patirtį siūlomos įrangos diegimo ir (ar) aptarnavimo ir (ar) remonto sferoje. | 1) Siūlomo specialisto gyvenimo aprašymas (CV), parengtas pagal pirkimo sąlygų 14 priede pateiktą formą.  Perkančioji organizacija, siekdama patikrinti CV pateiktą informaciją, pasilieka sau teisę: 1) reikalauti reikiamą patirtį įrodyti užsakovų pažymomis ar kitais įrodančiais dokumentais, pagal kuriuos būtų galima įsitikinti specialisto atitikimu keliamiems reikalavimams, arba 2) be išankstinio įspėjimo susisiekti su CV nurodytu užsakovu siekiant įsitikinti specialisto atitikimu keliamiems reikalavimams. |

1. Tiekėjų atitiktis kvalifikacijos reikalavimams vertinama vadovaujantis Pirkimo sąlygose 22 skyriuje nustatyta pasiūlymų vertinimo tvarka ir Viešųjų pirkimų tarnybos parengtomis metodinėmis priemonėmis[[2]](#footnote-2).
2. Tiekėjų kvalifikacijos patikslinimai/papildymai/paaiškinimai atliekami vadovaujantis 2022 m. gruodžio 30 d. Viešųjų pirkimų tarnybos direktoriaus įsakymu patvirtintomis taisyklėmis Nr. 1S-240 „Dėl pasiūlymų patikslinimo, papildymo ar paaiškinimo taisyklių patvirtinimo“[[3]](#footnote-3)[16].
3. Tiekėjas gali remtis kitų ūkio subjektų pajėgumu tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimo pajėgumo;
4. Šiame priede reikalaujama kvalifikacija ir (arba) atitiktis energijos vartojimo ir (arba) aplinkos apsaugos ir (arba) socialinių kriterijų reikalavimams turi būti įgyta iki pasiūlymų pateikimo termino pabaigos.

\_\_\_\_\_\_\_\_\_\_

1. Nesumuojamos vienu metu vykdytų projektų / sutarčių / darbo sutarčių trukmės. Darbo patirtis skaičiuojama sumuojant specialisto darbo trukmę mėnesiais. Nepilno mėnesio patirtis užskaitoma kaip pilno mėnesio patirtis. [↑](#footnote-ref-1)
2. Tiekėjo pašalinimo pagrindų, kvalifikacijos, kokybės vadybos sistemos ir aplinkos apsaugos vadybos sistemos standartų vertinimo procedūrų vadovas <https://vpt.lrv.lt/uploads/vpt/documents/files/mp/Proceduru_vadovas.pdf> [↑](#footnote-ref-2)
3. [16] https://e-seimasx.lrs.lt/portal/legalAct/lt/TAD/a4c424b2888111edbdcebd68a7a0df7e?jfwid=rwzi82n6s [↑](#footnote-ref-3)