**Pasiūlymų vertinimo kriterijai ir sąlygos**

1. Perkančioji organizacija ekonomiškai naudingiausią pasiūlymą išrenka pagal sąnaudas ir kokybę, vadovaudamasi šiame priede nustatyta vertinimo tvarka.
2. Pasiūlyme nurodyta pirkimo objekto kaina arba sąnaudos visais atvejais laikomos neįprastai mažomis, jeigu jos yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
3. Pasiūlymų eilė sudaroma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas bus vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiau.
4. Pasiūlymų vertinimo kriterijai:

|  |  |  |
| --- | --- | --- |
| **Vertinimo kriterijai** | **Funkciniam parametrui suteikiami balai** | **Lyginamasis svoris ekonominio naudingumo įvertinime** (visų kriterijų lyginamųjų svorių suma turi sudaryti 100) |
| **1. Pirmas kriterijus: Sąnaudos (C)**  Vertinant pasiūlymus pagal pirmąjį kriterijų bus vertinamos ir lyginamos pasiūlymų **Sąnaudos**.  **Sąnaudas (toliau – Sąnaudos) sudaro**: 1. **pasiūlymo kaina** eurais už visą pirkimo objektą, įskaitant visus mokesčius (taip pat ir PVM, jei taikoma) ir visas tiekėjo išlaidas, susijusias su sutarties vykdymu, ir 2. **elektros energijos sąnaudos**, kurias patirs Perkančioji organizacija naudodama tiekėjo siūlomą įrangą.  Pasiūlymo kaina ir sąnaudos bus vertinamos tos, kurios bus nurodytos tiekėjo pasiūlyme.  Skaičiuoklėje 1 eilutėje nurodytas kriterijus „Kaina“, šiame Pirkime yra kriterijus „Sąnaudos“. |  | **X=98** |
| **2. Antrasis kriterijus – Įrangos priežiūros ir /ar remonto paslaugoms taikomi Aplinkos apsaugos vadybos sistemos reikalavimai (T1)**  Vertinama, ar Tiekėjas (ar ūkio subjektų grupės narys ar pasitelktas ūkio subjektas), teikiamoms įrangos priežiūros ir / ar remonto paslaugoms yra įsidiegęs ir vykdant pirkimo sutartį, taikys aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus). Tiekėjas privalės **aplinkos apsaugos vadybos sistemos reikalavimus įrangos priežiūros ir /ar remonto paslaugoms taikyti visu sutarties vykdymo laikotarpiu.**  Balai skiriami tokia tvarka:  - jei Tiekėjas (ūkio subjektų grupės narys ar pasitelktas ūkio subjektas, kurio pajėgumais remiamasi), kuris vykdant sutartį faktiškai teiks siūlomų daugiafunkcinių įrenginių remontą ir/ar priežiūrą, nėra įsidiegęs ir vykdant pirkimo sutartį, netaikys aukščiau nurodytų aplinkos apsaugos vadybos sistemos reikalavimų, tiekėjo pasiūlymui skiriama 0 balų;  - jei Tiekėjas (arba bent vienas ūkio subjektų grupės narys, arba pasitelktas ūkio subjektas, kurio pajėgumais remiamasi), kuris vykdant sutartį faktiškai teiks siūlomų daugiafunkcinių įrenginių remontą ir/ar priežiūrą, yra įsidiegęs ir vykdant pirkimo sutartį įrangos diegimo ir /ar priežiūros paslaugoms, taikys aukščiau nurodytus aplinkos apsaugos vadybos sistemos reikalavimus, tiekėjo pasiūlymui skiriamas 1 balas.  PASTABA. Pateikiamo „lygiaverčio“ dokumento lygiavertiškumą įrodyti turi tiekėjas | **Minimalus: 0 balų**  **Maksimalus: 1 balas** | **Y=1** |
| **3. Trečiasis kriterijus – Įrangos diegimo ir / ar priežiūros paslaugoms taikomi Informacijos saugumo valdymo sistemos reikalavimai (T2)**  Vertinama, ar Tiekėjas (ar ūkio subjektų grupės narys ar pasitelktas ūkio subjektas), **įrangos diegimo ir / ar priežiūros paslaugoms** yra įsidiegęs ir vykdant pirkimo sutartį, taikys informacijos saugumo valdymo sistemos reikalavimus atitinkančius ISO/IEC 27001 arba lygiavertį standartą. Tiekėjas privalės **informacijos saugumo valdymo sistemos reikalavimus** **įrangos diegimo ir /ar priežiūros paslaugoms taikyti visu sutarties vykdymo laikotarpiu.**  Balai skiriami tokia tvarka:  - jei Tiekėjas (ūkio subjektų grupės narys ar pasitelktas ūkio subjektas, kurio pajėgumais remiamasi), kuris vykdant sutartį faktiškai teiks siūlomų daugiafunkcinių įrenginių remontą ir/ar priežiūrą, nėra įsidiegęs ir vykdant pirkimo sutartį, netaikys aukščiau nurodytų informacijos saugumo valdymo sistemos reikalavimų, tiekėjo pasiūlymui skiriama 0 balų;  - jei Tiekėjas (arba bent vienas ūkio subjektų grupės narys, arba pasitelktas ūkio subjektas, kurio pajėgumais remiamasi), kuris vykdant sutartį faktiškai teiks siūlomų daugiafunkcinių įrenginių remontą ir/ar priežiūrą, yra įsidiegęs ir vykdant pirkimo sutartį įrangos diegimo ir /ar priežiūros paslaugoms, taikys aukščiau nurodytus informacijos saugumo valdymo sistemos reikalavimus, tiekėjo pasiūlymui skiriamas 1 balas.  PASTABA. Pateikiamo „lygiaverčio“ dokumento lygiavertiškumą įrodyti turi tiekėjas | **Minimalus: 0 balų**  **Maksimalus: 1 balas** | **Z=1** |

5. Ekonominis naudingumas apskaičiuojamas vadovaujantis pirkimo dokumentuose pateikta Viešųjų pirkimų tarnybos parengta ir perkančiosios organizacijos pagal pirkimo dokumentus dalinai užpildyta skaičiuokle (formulė – Telgen (absoliutinė)) (skaičiuoklė pridedama). Pagal šią formulę laimėtoju pripažįstamas pasiūlymas, surinkęs didžiausią balų skaičių. Pasiūlymams, kuriuose nurodytos Sąnaudos viršija PSetMax, už Sąnaudas suteikiamas neigiamas balas. Jeigu pasiūlytos Sąnaudos lygios PSetMax, tuomet pasiūlymui už Sąnaudas suteikiama 0 balų, o pasiūlymams, kurių Sąnaudos artėja link PSetMin, atitinkamai suteikiamas vis didesnis teigiamas balų skaičius. Pasiūlymams, kurių Sąnaudos žemesnės už PSetMin, suteikiamų balų skaičius bus didesnis už lyginamąjį svorį. Perkančioji organizacija nustato, kad **PsetMin lygi 0, PsetMax lygi suplanuotai maksimaliai Sąnaudų sumai, nustatytai prieš pradedant pirkimo procedūras**. Telgen formulės aprašymą žr. nuorodos 15 puslapyje: <https://vpt.lrv.lt/uploads/vpt/documents/files/mp/env_aprasymai.pdf>.